Veikas

Veikas () – miestas Jungtinių Amerikos Valstijų pietuose, vidurio Teksase, į pietus nuo Dalaso, prie Breizoso upės; Maklenano apygardos centras. Miestas yra pusiaukelėje tarp Dalaso ir Ostino, yra oro uostas. Aviacijos, chemijos, tekstilės, maisto, statybinių medžiagų, siuvimo pramonė. Veikia 1845 m. įkurtas ir 1885 m. į Veiką atkeltas baptistų universitetas. Miesto įžymybė – 1869 m. pastatytas kabantis tiltas per Breizosą.

Istorija 

Miesto pavadinimas kilo nuo čia gyvenusios indėnų vičitų genties veikų (vakų, waco, huaco). Amerikiečių gyvenvietė pradėjo kurtis 1849 m.

Šaltiniai 

Teksaso miestai